ტყიბულის მუნიციპალიტეტის 2019 წლის ბიუჯეტის 12 თვის შესრულების ანგარიში

ბოლო წლებში არჩეული სტრატეგიის შესაბამისად პრიორიტეტულ მიმართულებებზე მიმართული სახსრების ზრდამ შესაძლებელი გახადა ადგილობრივი ინფრასტრუქტურის განვითარება, რაც აუცილებელი წინა პირობაა მუნიციპალიტეტის ეკონომიკური განვითარებისათვის, რითაც თავის მხრივ უზრუნველყოფილი იქნება მუნიციპალიტეტში მცხოვრები მოსახლეობის სოციალური მდგომარეობის გაუმჯობესება, მუნიციპალიტეტში ახალი სამუშაო ადგილების შექმნა, კულტურისა და სპორტის განვითარება.

 2019 წლის 12 თვის შესრულების მოკლე მიმოხილვა

2019 წლის ტყიბულის მუნიციპალიტეტის ბიუჯეტის შემოსულობების წლიური გეგმა შეადგენდა 12636,4 ათას ლარს, ფაქტიურად შემოსულია 12380,0 ათასი ლარი, რაც 1132,9 ათასი ლარით მეტია გასული წლის ანალოგიურ პერიოდში მიღებულ შემოსავალზე. გეგმა შესრულებულია 98,0%.-ით. (2018 წლის ანალოგიურ პერიოდში შემოსავალი შეადგენდა 11247,1 ათას ლარს). ბიუჯეტის წლიური გეგმა გადასახდელების ნაწილში შეადგენდა 16680,7 ათას ლარს, ფაქტიურად გახარჯულია 15404,4 ათასი ლარი, რაც 5159,8 ათასი ლარით აღემატება გასული წლის ანალოგიური პერიოდის ხარჯს. გეგმა შესრულებულია 92,3%-ით. (2018 წლის ანალოგიურ პერიოდში ხარჯი შეადგენდა 10244,6 ათას ლარს).

 არაფინანსური აქტივების ზრდამ შეადგინა 7124,5 ათასი ლარი. (2018 წლის ანალოგიურ პერიოდში 3615,4ათასი ლარი). კლებამ 67,2 ათასი ლარი. (2018 წლის ანალოგიურ პერიოდში 70,8 ათასი ლარი).

 ნაშთი 2019 წლის 1 იანვრის მდგომარეობით შეადგენდა 4372.4 ათას ლარს. წლის განმავლობაში ნაშთი შემცირდა 3024,3 ათასი ლარით და 2020 წლის 01 იანვრის მდგომარეობით შეადგინა 1348,1 ათასი ლარი. (მათ შორის ცენტრალური ბიუჯეტიდან გამოყოფილი ტრანსფერის ნაშთი 1070,3 ათასი ლარი; საკუთარი შემოსავლების ნაშთი 277,8 ათასი ლარი).

ცალკეული სახეობების მიხედვით შემოსავლების გეგმა შესრულებულია შემდეგნაირად:

საყოველთაო გადასახადები საქონელსა და მომსახურებაზე (დ ღ გ) გადასახადის წლიური გეგმა შეადგენდა 3602,8 ათას ლარს, ფაქტიურედ მიღებულია 3782,6 ათასი ლარი. გეგმა შესრულებულია 105,0%-ით.

საწარმოთა ქონების გადასახადი გეგმით გათვალისწინებული იყო 348,1 ათასი ლარი, ფაქტიურად შემოსულია 383,5 ათასი ლარი. გეგმა შესრულებულია 110,2 %-ით. სასოფლო-სამეურნეო დანიშნულების მიწის გადასახადის გეგმა გათვალისწინებული არ ყოფილა, ფაქტიურად მიღებულია 17,7 ათასი ლარი. არასასოფლო-სამეურნეო დანიშნულების მიწის გადასახადის წლიური გეგმა შეადგენდა 300,0 ათას ლარს, ფაქტიურად შემოსულია 243,8 ათასი ლარი. გეგმა შესრულებულია 81,3%-ით.

სხვა შემოსავლები წლიური გეგმით გათვალისწინებული იყო 968,6 ათასი ლარი. ფაქტიურად შემოსულია 580,0 ათასი ლარი. გეგმა შესრულებულია 59,9%-ით. აქედან, ბუნებრივი რესურსებით სარგებლობის მოსაკრებელი გეგმით გათვალისწინებული იყო 431,9 ათასი ლარი. ფაქტიურად შემოსულია 33,5 ათასი ლარი. გეგმა შესრულებულია მხოლოდ 7,7%-ით. შემოსავალი მიწის იჯარიდან და მართვაში გადაცემიდან გეგმით გათვალისწინებული იყო 3,8 ათასი ლარი, შემოსულია 7,3 ათასი ლარი. გეგმა შესრულებულია 192,1%-ით.

სანებართვო მოსაკრებელი გეგმით გათვალისწინებული იყო 74,0 ათასი ლარი, ფაქტიურად შემოსულია 75,4 ათასი ლარი. გეგმა შესრულებულია 101,9%-ით.

ადგილობრივი მოსაკრებელი დასახლებული ტერიტორიის დასუფთავებისათვის წლიური გეგმით გათვალისწინებული იყო 25,2 ათასი ლარი, შემოსულია 26,5 ათასი ლარი, გეგმა შესრულებულია 105,1%-ით.

 დეპოზიტებზე და ანგარიშებზე დარიცხული პროცენტის წლიური გეგმა შეადგენდა 50,0 ათას ლარს. ფაქტიურად შემოსულია 44,6 ათასი ლარი. გეგმა შესრულებულია 89,2%-ით.

არასაბაზრო წესით გაყიდული საქონელი და მომსახურების წლიური გეგმა შეადგენდა 10,0 ათას ლარს, ფაქტიურედ შემოსულია 4,9 ათასი ლარი. გეგმა შესრულებულია 49,0%-ით.

ჯარიმებითა და სანქციებით მიღებული შემოსავალი წლიური გეგმით გათვალისწინებული იყო 70,0 ათასი ლარი, ფაქტიურად შემოსულია 33,1 ათასი ლარი. გეგმა შესრულებულია მხოლოდ 47,3%-ით.

შემოსავალი შერეული და სხვა არაკლასიფიცირებული შემოსავლებიდან წლიური გეგმით გათვალისწინებული იყო 303,7 ათასი ლარი. ფაქტიურად შემოსულია 354,7 ათასი ლარი. გეგმა შესრულებულია 116,8-ით. მათ შორის შემოსავალი ხელშეკრულებების პირობების დარღვევის გამო დაკისრებული პირგასამტეხლოდან 299,2 ათასი ლარი და სხვა არაკლასიფიცირებული შემოსავლებიდან 55.5 ათასი ლარი.

არაფინანსური აქტივების კლების დაზუსტებული გეგმა შეადგენდა 60.0 ათას ლარს. ფაქტიურად შემოსავალი მიღებულია 67.2 ათასი ლარი. გეგმა შესრულებულია 112.0 %-ით.

სახელმწიფო ბიუჯეტიდან მისაღები ტრანსფერის წლიური გეგმა შეადგენდა 7356,9 ათას ლარს. მიღებულია 7305,2 ათასი ლარი. მათ შორის მიზნობრივი ტრანსფერი 462,9 ათასი ლარი და სპეციალური ტრანსფერი 1900,0 ათასი ლარი (რომელიც გამოეყო მუნიციპალიტეტს სახელმწიფო ბიუჯეტიდან, საწარმოთა ქონების გადასახადის დანაკლისის შევსების მიზნით) მიმდინარე ღონისძიებებისათვის. სკოლების რეაბილიტაციისათვის 450,0 ათასი ლარი, სოფლის მხარდაჭერის პროგრამის განხორციელების მიზნით 532,0 ათასი ლარი; კაპიტალური ტრანსფერი 3960,3 ათასი ლარი.

 წლის დასაწყისისათვის არსებულმა ნაშთმა 2019 წლის 1 იანვარის მდგომარეობით შეადგენა 4372,4 ათასი ლარი. წლის განმავლობაში ფინანსური აქტივები შემცირდა 3024.3 ათასი ლარით და 2020 წლის 1 იანვრის მდგომარეობით შეადგინა 1348,1 ათასი ლარი.

ადგილობრივი ბიუჯეტის 2019 წლის დაზუსტებული გეგმა გადასახდელების ნაწილში შეადგენდა 16680.7 ათას ლარს. ფაქტიურად გახარჯულია 15404.4 ათასი ლარი. გეგმა შესრულებული 92.3%-ით. ფუნქციონალური კლასიფიკაციის მიხედვით გადასახდელების წლიური შესრულება შემდეგნაირია:

საერთო დანიშნულების სახელმწიფო მომსახურების დასაფინანსებლად წლიური გეგმით გათვალისწინებული იყო 2321,3 ათასი ლარი. ფაქტიურად გახარჯულია 2242,1 ათასი ლარი. გეგმა შესრულებულია 96,6%-ით. მათ შორის წარმომადგენლობითი ორგანოს ხარჯების დასაფინანსებლად გეგმით გათვალისწინებული იყო 457,7 ათასი ლარი, გახარჯულია 455,1 ათასი ლარი. აღმასრულებელი ორგანოს ხარჯების დასაფინანსებლად გეგმით გათვალისწინებული იყო 1847,9 ათასი ლარი, გახარჯულია 1781,9 ათასი ლარი. მათ შორის 18,1 ათასი ლარი გახარჯულია საქართველოს მთავრობის 2017 წლის 15 ივნისის N1213 განკარგულებით გამოყოფილი ტრანსფერის ნაშთიდან. სარემონტო სამუშაოები ჩაუტარდა სტიქიით დაზიანებული ადმინისტრაციული შენობის სახურავებს. 0,9 ათასი ლარით დაფინანსდა საინჟინრო მონიტორინგის ჯგუფის ხარჯი. 25,8 ათასი ლარი მთავრობის 2018 წლის 26 ივლისის N1436 განკარგულების ნაშთიდან, მიმდინარე ღონისძიებებისათვის. საკუთარი შემოსავლებით შეძენილია 14 ერთეული კომპიუტერი 18,6 ათასი ლარის ღირებულების.

სპორტული, კულტურული და ახალგაზრდული ღონისძიებებისათვის გახარჯულია 48,0 ათასი ლარი. გარდა ამისა ფულადი ჯილდოები გადაეცათ წარმატებულ და დამსახურებულ სპორტსმენებს, კულტურის მუშაკებს, საბავშვო ბაღის და კომუნალური გაერთიანების წარმატებულ მუშაკებს, თეატრალურ ფესტივალში მონაწილე მოსწავლეებს, სულ 11,7 ათასი ლარის ოდენობით. საახალწლოდ, 16,0 ათასი ლარის ღირებულების შეძენილია სასაჩუქრე პაკეტები.

საქართველოს შეიარაღებული ძალების საბრძოლო მზადყოფნის ამაღლებისათვის მუნიციპალიტეტში ხორციელდება პირველად სამხედრო აღრიცხვაზე აყვანა, წვევამდელთა და სამხედრო სარეზერვო სამსახურისათვის პიროვნებების გაწვევის უზრუნველყოფა და შესაბამის სტრუქტურებში მათი ტრანსპორტირება. ამ მიზნით მუნიციპალიტეტის ბიუჯეტში წლიური გეგმით გათვალისწინებული იყო 86,3 ათასი ლარი, ფაქტიურად გახარჯულია 86,0 ათასი ლარი. გეგმა შესრულებულია 99,6%-ით. ხარჯვა განხორციელდა მიზნობრივი დანიშნულების ტრანსფერიდან.

 მუნიციპალიტეტის ეკონომიკური განვითარებისათვის აუცილებელ პირობას წარმოადგენს მუნიციპალური ინფრასტრუქტურის მოვლა-შენახვა და შემდგომი გაუმჯობესება. ასევე საქალაქო ტრანსპორტის ფუნქციონირებისათვის საჭირო ღონისძიებები. საქალაქო ტრანსპორტის სუბსიდირებისათვის წლიური ბიუჯეტით გათვალისწინებული იყო 326,5 ათასი ლარი. გახარჯულია 326,0 ათასი ლარი, გეგმა შესრულებულია 99,8%-ით.

 მუნიციპალიტეტის ტერიტორიაზე არსებული მუნიციპალური შიდა გზების მოვლა-შენახვისათვის წლიური გეგმით გათვალისწინებული იყო 4732,6 ათასი ლარი. გახარჯულია 4439,4 ათასი ლარი. გეგმა შესრულებულია 93.8%-ით. მათ შორის 1310,3 ათასი ლარი გახარჯულია 2018 წლის 18 იანვრის N136 განკარგულებით გამოყოფილი ტრანსფერის ნაშთიდან ქალაქის შიდა გზების ბეტონის საფარით მოწყობა (494,7 ათასი ლარი) თაბუკაშვილის ქუჩის (328,6 ათასი ლარი) ბეტონის საფარით მოწყობა და კურსების, ორპირის, ჯვარისის, საწირის, ძუყნურის, ცუცხვათის, მუხურის, ძიროვნისა და ბზიაურის შიდა სასოფლო გზების ბეტონის საფარით მოწყობის (487,0 ათასი ლარი) სამუშაოებისათვის. 2515,0 ათასი ლარი გახარჯულია საქართველოს მთავრობის 2018 წლის 31 დეკემბრის N2577 განკარგულებიდან. მათ შორის ბეტონის საფარით მოეწყო გელათის მონასტერთან მისასვლელი გზა და გაიხარჯა 683,7 ათასი ლარი; ბეტონის საფარით მოეწყო სოფლის შიდა გზები (მუხურა, მანჭიორი, ახალსოფელი, ცუცხვათი-ძუყნური, ხრესილი, მანდიკორი, ბობოთი, სოჩხეთი, კურსები, გურნა და ოჯოლა) და გაიხარჯა 1831,3 ათასი ლარი. საქართველოს მთავრობის 2019 წლის 12 აპრილის N815 განკარგულებიდან გახარჯულია 194,2 ათასი ლარი მუხურის-როგორც მაღალმთიანი ზონის შიდა გზების ბეტონის საფარით მოწყობის მიზნით. საქართველოს მთავრობის 2017 წლის 14 მარტის N480 განკარგულების ნაშთიდან მონიტორინგის ჯგუფის დაფინანსების მიზნით გახარჯულია 10,5 ათასი ლარი, ხოლო საკუთარი შემოსავლებიდან ამავე მიზნით გახარჯულია 168,1 ათასი ლარი. საკუთარი შემოსავლებიდან გახარჯულია აგრეთვე 155,3 ათასი ლარი საპროექტო სამუშაოებისათვის და 72,8 ათასი ლარი კრედიტორული დავალიანების (2,5%) დაფარვის მიზნით. 13,2 ათასი ლარი გაიცა სპეციალური დანიშნულების ტრანსფერიდან, კრედიტორული დავალიანების დაფარვის მიზნით.

 შედეგად მივიღეთ რეაბილიტირებული გზების მნიშვნელოვანი ნაწილი, რომლითაც სარგებლობა იქნება უსაფრთხო და კომფორტული და გამოიწვევს მოსახლეობის კმაყოფილებას.

 მუნიციპალიტეტში სხვადასხვა საქმიანობის სწორად, ხარისხიანად და ეფექტურად განხორციელებისათვის საჭირო გახდა სატრანსპორტო საშუალებების შეძენა. ამ მიზნით წლიური გეგმით გათვალისწინებული იყო 87,5 ათასი ლარი. გახარჯულია 87,4 ათასი ლარი. გეგმა შესრულებულია 100 %-ით. შეძენილია ერთი ერთეული ამწე კალათი 38,3 ათასი ლარის ღირებულების და ორი ერთეული მეორადი მიკრო ავტობუსი, ღირებულებით 49,1 ათასი ლარი.

 მუნიციპალიტეტის ერთ-ერთ მთავარ ფუნქციას წარმოადგენს ნორმალური სანიტარული მდგომარეობის უზრუნველყოფა. ქალაქის ქუჩების სისტემატური დაგვა-დასუფთავება და ნარჩენების გატანა, რაც გააუმჯობესებს ქალაქის სანიტარულ და ეკოლოგიურ მდგომარეობას. ამ მიზნით მუნიციპალიტეტის ბიუჯეტში წლიური გეგმით გათვალისწინებული იყო 282.2 ათასი ლარი. გახარჯულია 279.5 ათასი ლარი. გეგმა შესრულებულია 99,0%-ით.

საბინაო-კომუნალური მეურნეობის განვითარების ფარგლებში ხორციელდება მუნიციპალიტეტის საკუთრებაში არსებული სხვადასხვა ინფრასტრუქტურული ნაგებობების მოვლა-შენახვა. გარე განათებების, ტროტუარების მოაჯირების, სანიაღვრე არხების, შადრევნების მოვლა-შენახვა და ექსპლუატაცია, საცხოვრებელი სახლების ბინისმესაკუთრეთა ამხანაგობების დახმარება. ამ პროგრამების განსახორციელებლად დაზუსტებული ბიუჯეტით გათვალისწინებული იყო 4445,5 ათასი ლარი. გახარჯულია 3866,5 ათასი ლარი. გეგმა შესრულებულია 87,0%-ით. მათ შორის კომუნალური მეურნეობის განვითარების სუბსიდირებისათვის გახარჯულია 319,8 ათასი ლარი, გარე განათების არსებული ქსელის ელექტროენერგიის საფასურის დასაფარად გაიხარჯა 107,2 ათასი ლარი. 57,1 ათასი ლარით შეძენილია გარე განათებისათვის სანათები და ელ.სადენი.

წყალმომარაგების სუბსიდირებისათვის გახარჯულია 305,8 ათასი ლარი; მათ შორის 7,1 ათასი ლარი ხრესილის ადმინისტრაციულ ერთეულში სასმელი წყლის მაგისტრალის მოწყობის საპროექტო სამუშაოებისათვის; 19,9 ათასი ლარი საწირის ადმინისტრაციულ ერთეულში წყლის მაგისტრალის მოწყობის საინჟინრო მონიტორინგის ჯგუფის დაფინანსება. 13,4 ათასი ლარით მუხურის, გურნისა და ახალსოფლის ადმინისტრაციული ერთეულებისათვის შეძენილი იქნა სასმელი წყლის მილები.

2018 წლის 18 იანვრის N136 განკარგულებით გამოყოფილი ტრანსფერის ნაშთიდან 265,5 ათასი ლარით განხორციელდა სასმელი წყლის მაგისტრალის მოწყობა საწირის ადმინისტრაციულ ერთეულში.

ბინათმშენებლობის მოვლა-შენახვის მიზნით გახარჯულია 1593,5 ათასი ლარი. მათ შორის საქართველოს მთავრობის 2017 წლის 15 ივნისის N1213 და 2016 წლის 7 ივლისის N1340 განკარგულებებიდან დაფინანსდა წინა წლების კრედიტორული დავალიანებები (2,5%) 8,8 ათასი ლარის ოდენობით. 700.5 ათასი ლარი გახარჯულია 2018 წლის 03 მაისის N957(160,0 ათასი ლარი), 2017 წლის 27 დეკემბრის N2712 (270,0 ათასი ლარი) და 2019 წლის 16 ივლისის N1635 (270,5 ათასი ლარი) განკარგულებებიდან, სტიქიის საწინააღმდეგო ღონისძიებების დაფინანსების მიზნით, მრავალბინიანი საცხოვრებელი კორპურების სახურავების აღდგენა. 2018 წლის 18 იანვრის N136 განკარგულებიდან მრავალბინიანი საცხოვრებელი კორპუსების ეზოების მოწყობის მიზნით გახარჯულია 442,4 ათასი ლარი. 2018 წლის 31 დეკემბრის N2577 განკარგულებიდან მრავალსართულიანი კორპუსების ლიფტების აღდგენის მიზნით გახარჯულია 297,9 ათასი ლარი. 2017 წლის 14 მარტის N480 განკარგულებიდან გახარჯულია 28,2 ათასი ლარი, საინჟინრო მონიტორინგის ჯგუფის დაფინანსებისათვის. ამავე მიზნით საკუთარი შემოსავლებიდან გახარჯულია 23,4 ათასი ლარი. საკუთარი შემოსავლებიდან დაფინანსდა აგრეთვე რამდენიმე მრავალსართულიანი კორპუსის სახურავების მოწყობა და გაიხარჯა 61,2 ათასი ლარი. 12,7 ათასი ლარის შესრულდა საპროექტო სამუშაოები. 18,4 ათასი ლარით დაიფარა წინა წლების კრედიტორული დავალიანება(2,5%).

შედეგად მივიღეთ რეაბილიტირებული საცხოვრებელი და არასაცხოვრებელი შენობები, მოსახლეობის გაზრდილი კმაყოფილება. მცირდება შენობის შემდგომი დაზიანების ხარისხი ცუდი ამინდის პირობებში.

ინფრასტრუქტურის რეაბილიტაციისათვის წლიური გეგმით გათვალისწინებული იყო 912,5 ათასი ლარი, ფაქტიურად გაიხარჯა 832,7 ათასი ლარი. გეგმა შესრულებულია 91,3%-ით. კეთილმოეწყო საწირეში საზოგადოებრივი ცენტრის ეზო და გაიხარჯა 36,7 ათასი ლარი. დაფინანსება განხორციელდა მთავრობის 2018 წლის 26 ივლისის N1436 განკარგულების ნაშთიდან. 492,8 ათასი ლარი გაიხარჯა სტიქიით დაზიანებული სახურავებისა და საყრდენი კედლების მოწყობისათვის და დაფინანსება განხორციელდა მთავრობის 2018 წლის 03 მაისის N957(368,9 ათასი ლარი), 2016 წლის 7 ივლისის N1340 (18,6 ათასი ლარი) და 2017 წლის 27 დეკემბრის N2712 (105,3 ათასი ლარი) განკარგულებების ნაშთიდან. 8,9 ათასი ლარი გახარჯულია 2017 წლის 14 მარტის N480 განკარგულებიდან, საინჟინრო მონიტორინგის ჯგუფის დაფინანსების მიზნით. ამავე მიზნით საკუთარი შემოსავლებიდან გახარჯულია 14,6 ათასი ლარი. 2019 წლის 15 მარტის N554 განკარგულებიდან კურსების, მუხურის, ორპირის, გურნისა და ცუცხვათის ადმინისტრაციულ ერთეულებში ამბულატორიების რეაბილიტაციის მიზნით გაიხარჯა 86,2 ათასი ლარი. 2019 წლის 15 მარტის N557 განკარგულებიდან 117,4 ათასი ლარით მოეწყო მდინარის კალაპოტის საყრდენი კედელი. საკუთარი შემოსავლებიდან 56,4 კურორტ ,,ცხრაჯვარის“ განაშენიანების რეგულირების გეგმის წინასაპროექტო კვლევის დასაფინანსებლად. წინა წლების კრედიტორული დავალიანების დაფარვის მიზნით გახარჯულია 7,4 ათასი ლარი. ხრესილის ომში გამარჯვების მემორიალის მოწყობის მიზნით (საავანსოდ) გახარჯულია 3,0 ათასი ლარი. 8,9 ათასი ლარი გახარჯულია ვიდეომეთვალყურეობის კამერების გამაფრთხილებელი ნიშნების მოწყობის მიზნით. 2,0 ათასი ლარით შეძენილია სასმელი წყლის მილები, დაზიანებული მაგისტრალის შეკეთების მიზნით.

საპროექტო დოკუმენტაცია და საექსპერტო მომსახურება გეგმით გათვალისწინებული იყო 150,0 ათასი ლარი, ფაქტიურად გახარჯულია 56,1 ათასი ლარი. გეგმა შესრულებულია 37,4%-ით.

საპროექტო დოკუმენტაცია და სამშენებლო სამუშაოების ტექნიკური ზედამხედველობა გეგმით გათვალისწინებული იყო 102,6 ათასი ლარი, გახარჯულია 89,5 ათასი ლარი. გეგმა შესრულებულია 87,2%-ით.

 სოფლის მხარდასაჭერი პროგრამების განსახორციელებლად წლიური გეგმით გათვალისწინებული იყო 548,4 ათასი ლარი. ფაქტიურად გახარჯულია 504,8 ათასი ლარი. გეგმა შესრულებულია 92,0%-ით. სოფლის მხარდაჭერის პროგრამის ფარგლებში განხორციელდა შიდა სასოფლო გზების ბეტონის საფარით მოწყობა და გზების მოხრეშვა, განხორციელდა წყლის სისტემის მოწყობა, ახლად გახსნილი ბაღებისათვის შეძენილი იქნა ელექტრო ქურები, მაცივრები, სარეცხ-საშრობი მანქანები, ღუმელები და სათამაშოები; მოეწყო მოსაცდელები და თავშეყრის ადგილები. სასაფლაოების შემოსაღობად და ეკლესიის სახურავის მოწყობის მიზნით შეძენილი იქნა მასალები. მოეწყო ელექტრო გადამცემი ხაზები და შეძენილი იქნა გარე განათების სანათები.

განათლების ხელშეწყობის მიზნით მუნიციპალიტეტი აფინანსებს ბაღების ფუნქციონირებასთან დაკავშირებულ ყველა ხარჯს, მათ შორის: ბაღის პერსონალის შრომის ანაზღაურებას, ბავშვთა კვებას, შენობების გათბობას, საახალწლო ღონისძიებებს და სხვა მიმდინარე ხარჯებს. საჯარო სკოლების მცირე სარეაბილიტაციო სამუშაოებსა და მოსწავლეთა ტრანსპორტით უზრუნველყოფას. ამ მიზნით წლიური გეგმით გათვალისწინებული იყო 2372,1 ათასი ლარი. ფაქტიურად გახარჯულია 2103,0 ათასი ლარი. გეგმა შესრულებულია 88,6%-ით. მათ შორის

სკოლამდელი აღზრდის დაწესებულებების სუბსიდირება 1053,6 ათასი ლარი, სკოლამდელი ობიექტების მოწყობა-რეაბილიტაციისათვის გახარჯულია 441,5 ათასი ლარი (საწირის, სოჩხეთის, ჯვარისის, გურნის, საწირის, ხრესილის და ახალსოფლის საბავშვო ბაღების მოწყობა, ინვენტარით აღჭურვა და საინჟინრო მონიტორინგის ჯგუფის დაფინანსება. ტყიბულის N 2 და გელათის საბავშო ბაღების მოწყობა-რეაბილიტაციის პირველი ეტაპი). პროგრამის მიზანია საფუძველი ჩაუყაროს ბავშვთა ფიზიკურ, გონებრივ, ზნეობრივ და ესთეტიკურ განვითარებას, ხოლო შედეგად მივიღებთ გაუმჯობესებულ მატერიალურ-ტექნიკურ ბაზას და სკოლამდელი ასაკის ბავშვების სკოლისათვის მზაობას.

საქართველოს მთავრობის 2019 წლის 18 იანვრის N13 განკარგულებიდან გახარჯულია 608,7 ათასი ლარი საჯარო სკოლების დაფინასების მიზნით: 257,4 ათასი ლარი მოსწავლეთა ტრანსპორტირება და 351,3 ათასი ლარი საჯარო სკოლების მიმდინარე სარემონტო სამუშაოებისათვის.

მუნიციპალიტეტის ინფრასტრუქტურული და ეკონომიკური განვითარების პარალელურად აუცილებელია ხელი შეეწყოს კულტურული ტრადიციების დაცვას. ამასთანავე, ერთ-ერთი პრიორიტეტია ახალგაზრდობის მრავალმხრივი განვითარების ხელშეწყობა და მათში ცხოვრების ჯანსაღი წესის დამკვიდრება. მუნიციპალიტეტი აგრძელებს კულტურული ობიექტების ფინანსურ მხარდაჭერას, წარმატებული სპორტსმენების ხელშეწყობას, რათა ნიჭიერმა ბავშვებმა და ახალგაზრდებმა შეძლონ მათი სპორტული შესაძლებლობების გამოვლინება.

მუნიციპალიტეტის ბიუჯეტში სპორტული ღონისძიებების დასაფინანსებლად წლიური დაზუსტებული გეგმით გათვალისწინებული იყო 1533,7 ათასი ლარი, გახარჯულია 1494,7 ათასი ლარი. გეგმა შესრულებულია 97,4%-ით. მათ შორის: მათ შორის სპორტული ღონისძიებების დაფინანსების მიზნით გეგმით გათვალისწინებული იყო 814,8 ათასი ლარი, გახარჯულია 781,7 ათასი ლარი, რაც გეგმის 95,9%-ს შეადგენს. დაფინანსდა ა(ა)იპ სპორტული ცენტრი და ბავშვთა ფეხბურთის განვითარების პროგრამა; მოეწყო სპორტული მოედანი ჩხეიძის ქუჩაზე; შესყიდული იქნა ცენტრალური სტადიონის რეაბილიტაციის პროექტი. შეკეთდა სპორტის სასახლის დაზიანებული სახურავი.

 კულტურული ღონისძიებების დასაფინანსებლად წლიური გეგმით გათვალისწინებული იყო 718,9 ათასი ლარი. ფაქტიურად გახარჯულია 713,0 ათასი ლარი. გეგმა შესრულებულია 99,2%-ით. მათ შორის: დაფინანსდა ა(ა)იპ კულტურის ობიექტების გაერთიანება; აღდგენილი იქნა სტიქიით დაზიანებული კულტურის ობიექტების სახურავები;

პროგრამის მიზანია გაუმჯობესებული მატერიალურ-ტექნიკური ბაზის შექმნა, გამართულად ფუნქციონირებადი სპორტული და სახელოვნებო სკოლები, ხოლო შედეგად მივიღებთ ორგანიზებულად ჩატარებულ შეჯიბრებებსა და ტურნირებს, სპორტულ და კულტურულ ცხოვრებაში აქტიურად ჩაბმულ ბავშვებსა და მოზარდებს და მეტი ყურადრება დაეთმობა ქართული კულტურის პოპულარიზაციას.

ჯანდაცვის პროგრამების დაფინანსების მიზნით წლიური გეგმით გათვალისწინებული იყო 71,0 ათასი ლარი. ფაქტიურად გახარჯულია 70,9 ათასი ლარი. გეგმა შესრულებულია 100,0%-ით. დაფინანსება განხორციელდა სახელმწიფო ბიუჯეტიდან გამოყოფილი მიზნობრივი დანიშნულების ტრანსფერიდან.

სოციალური პროგრამები ითვალისწინებს მუნიციპალიტეტის ტერიტორიაზე მცხოვრები მოსახლეობის სხვადასხვა სოციალური დახმარებებით უზრუნველყოფას, სარიტუალო მომსახურების ხარჯების ანაზღაურებას, მოხუცებულთა, მიუსაფართა და სოციალურად დაუცველთა კვებით უზრუნველყოფას, დემოგრაფიული მდგომარეობის გაუმჯობესების მიზნით მრავალშვილიანი ოჯახების დახმარებას და სხვა სოციალურ ღონისძიებებს, რომლებიც მთლიანობაში უზრუნველყოფენ მუნიციპალიტეტის მოსახლეობის სოციალური მდგომარეობის გაუმჯობესებას. აღნიშნული ღონისძიებების დაფინანსების მიზნით წლიური დაზუსტებული გეგმით გათვალისწინებულია 422,0 ათასი ლარი. ფაქტიურად გახარჯულია 418,9 ათასი ლარი. გეგმა შესრულებულია 99,3%-ით. მათ შორის ინდივიდიალური დახმარების პროგრამით გაიხარჯა 65,1 ათასი ლარი, ოჯახებისა და ბავშვების სოციალური დაცვის მიზნით გაიხარჯა 58,4 ათასი ლარი, სარიტუალო მომსახურება გაეწია გარდაცვლილი იძულებით გადაადგილებული პირის ოჯახს და გაიხარჯა 0,7 ათასი ლარი, საცხოვრებლით უზრუნველყოფა და ხანძრით დაზარალებული ოჯახების დახმარების მიზნით გახარჯულია 49,8 ათასი ლარი, უმწეოთა უფასო კვებისათვის გახარჯულია 72,0 ათასი ლარი. ომის ვეტერანთა სოციალური დაცვის მიზნით გახარჯულია 8,7 ათასი ლარი; ქირურგიული ოპერაციების ღირებულების თანადაფინანსების მიზნით გახარჯულია 83,7 ათასი ლარი; შეზღუდული შესაძლებლობების მოქალაქეების დახმარების მიზნის კი 16,5 ათასი ლარი. ინტეგრირებული საქმიანობის დღის ცენტრი დაფინანსდა 10,0 ათასი ლარით.

სარეზერვო ფონდიდან თანხების გამოყოფა ხორციელდება მუნიციპალიტეტის მერის ბრძანების საფუძველზე. სარეზერვო ფონდიდან სულ გახარჯულია 44,0 ათასი ლარი და დახმარება გაეწია 109 მოქალაქეს.